LĪGUMS Nr. 4-11/ 9

par kultūras pakalpojumiem

Rīgā 2016. gada 16. decembrī Rēzeknē 2016.gada 16. decembrī

**SIA „Austrumlatvijas koncertzāle”** (Latgales vēstniecība GORS), vien.reģ.Nr.LV42403026217, turpmāk tekstā saukta - Koncertzāle, juridiskā adrese: Atbrīvošanas aleja 93, Rēzekne, LV4601, bankas rekvizīti: A/S Swedbank, Konta Nr.LV64HABA0551033040557,  valdes locekles Diānas Zirniņas personā, kas darbojas saskaņā ar Statūtiem un pilnvarojumu, no vienas puses,

**VSIA “Dailes teātris”,** vien.reģ.Nr. 40003783138, turpmāk tekstā saukta - Teātris, juridiskā adrese: Brīvības iela 75, Rīga, LV 1001, bankas rekvizīti: AS Swedbank, kods: HABALV22, Konts Nr: LV49HABA0001401053762, valdes locekļa Andra Vītola personā, kas darbojas pamatojoties uz statūtiem, no otras puses, Koncertzāle un Teātris abi kopā un katrs atsevišķi turpmāk tekstā saukti – Līdzēji/Līdzējs, noslēdz šo līgumu par sekojošo:

1. **Līguma priekšmets**
   1. Teātris sniedz Koncertzālei kultūras pakalpojumu – nodrošina **Teātra iestudējuma "Equus",** turpmāk tekstā – Iestudējums, norisi Līguma 1.2.punktā minētajā laikā un 1.3.punktā minētajā vietā, turpmāk kopā - pakalpojums.
   2. Iestudējuma norises laiks - **2017.gada 8.aprīlī, plkst. 18:00.**
   3. Iestudējuma norises vieta – Latgales vēstniecības Gors Lielā zāle, Pils iela 4, Rēzekne, LV-4601
2. **Līguma summa un maksājumi un termiņi**
   1. Kopējā Līguma summa par augstā mākslinieciskā kvalitātē sniegtu pakalpojumu ir **EUR \_\_\_\_\_\_\_\_\_\_\_\_\_\_\_** turpmāk tekstā – Līguma summa, ieskaitot visus normatīvajos aktos noteiktos nodokļu maksājumus. Saskaņā ar Pievienotās vērtības nodokļa likuma 52. panta pirmās daļas 17.punktu un otro daļu, minētā summa netiek aplikta ar pievienotās vērtības nodokli.
   2. Koncertzāle pārskaita Teātrim Līguma summu uz Teātra norādīto norēķinu kontu pēc Iestudējuma veiksmīgas norises, pieņemšanas - nodošanas akta (turpmāk tekstā – Akts) abpusējas parakstīšanas un tikai pēc Teātra izrakstīta rēķina saņemšanas. Minētā rēķina apmaksa tiek veikta ne vēlāk kā 5 (piecu) dienu laikā no tā saņemšanas dienas.
3. **Koncertzāles saistības**
   1. Koncertzāle Samaksā Līguma summu Līguma 2.2.punktā minētajā kārtībā.
   2. Koncertzāle apņemas nodrošināt Iestudējuma plānošanu un realizēšanu Koncertzālē, tai skaitā**:**
      1. Iestudējuma mēģinājuma, skatuves uzbūves un publiskā izpildījuma vajadzībām, 2017. gada 8. aprīlī laikā no plkst. 08:00 līdz 24:00 nodrošināt Iestudējuma mēģinājuma, norises telpas un palīgtelpas (grimētavas aktieriem, telpas tehniskajam personālam, kā arī dekorāciju un rekvizītu izvietojumam), kā arī citus Iestudējuma norisei tieši nepieciešamos resursu (stacionārā gaisma, skaņu tehnika u.tml.);
   3. Koncertzāle nodrošina Koncertzāles ēkas kopumā komunikāciju un komunālo sistēmu, tostarp ugunsdrošības ierīču, elektrības iekārtu un citu ēkas sistēmu darbību.
   4. Koncertzāle apņemas Iestudējuma dienā instruēt no Teātra puses atbildīgo personu par Iestudējuma telpu lietošanas noteikumiem (ugunsdrošības, evakuācijas noteikumiem, iekšējā kārtības, u.c.).
   5. Koncertzāle ar saviem spēkiem un par saviem līdzekļiem pēc saviem ieskatiem nodrošina Teātra Iestudējuma reklāmas materiālu izvietošanu un publicitāti, t.sk. Koncertzāles mājas lapā un informatīvajos materiālos.
   6. Koncertzālei ir tiesības veikt Iestudējuma biļešu pārdošanu. Ienākumi no biļešu realizācijas ir Koncertzāles īpašums, un Koncertzāle ar šiem ienākumiem rīkojas pēc saviem ieskatiem.
   7. Koncertzāle nodrošina Teātri ar 6 (sešiem) bezmaksas ielūgumiem.
   8. Koncertzāle sedz Iestudējumam nepieciešamās transporta izmaksas (tehniskā personāla, mākslinieku un dekorāciju transports).
   9. Līdzēji pilnvaro atbildīgās personas, kas pilnvarotas risināt visus ar Līguma izpildi saistītos jautājumus:
      1. kontaktpersona no Teātra puses: viesizrāžu koordinatore\_\_\_\_\_\_\_\_\_.
      2. kontaktpersona no Koncertzāles puses: Mākslinieciskās un pasākumu daļas\_\_\_\_\_\_\_\_\_\_,
      3. tehniskais konsultants no Koncertzāles puses: Skatuves darbu vadītājs\_\_\_\_\_\_\_\_\_\_\_\_\_,
4. **Teātra saistības**
   1. Teātris nodrošina Iestudējuma publisko izpildījumu augstā mākslinieciskā kvalitātē.
   2. Teātris apliecina, ka tam ir zināms lietošanā nodoto Koncertzāles telpu tehniskais nodrošinājums, skatītāju vietu plāns, kā arī visi citi ar telpām saistītie apstākļi, kas varētu būt būtiski Iestudējuma publiskajam izpildījumam, un Teātris apņemas šajā sakarā neizvirzīt Koncertzālei nekādas pretenzijas, izņemot gadījumus, kad Koncertzāle nebūtu izpildījusi šajā Līgumā noteiktās saistības.
   3. Teātris saviem spēkiem organizē un nodrošina Iestudējumā iesaistīto aktieru un apkalpojošā personāla (t.i., skatuves montētāju, ģērbēju, grimētāju, apgaismotāju, skaņu operatoru, rekvizitoru) piedalīšanos Iestudējumā saskaņā ar Līguma noteikumiem.
   4. Teātris apņemas slēgt visus nepieciešamos līgumus ar trešajām personām, lai nodrošinātu savu Līguma saistību ievērošanu un Iestudējuma veiksmīgu norisi.
   5. Viesizrādes laikā Teātris apņemas ievērot Koncertzāles atbildīgās personas norādījumus par telpu lietošanas kārtību un iekšējās kārtības noteikumiem, nodrošināt saudzīgu Koncertzāles telpu, iekārtu un aprīkojuma izmantošanu, kā arī pēc Iestudējuma norises atstāt Koncertzāles telpas labā kārtībā un stāvoklī, kā arī 1.Pielikuma ievērošanu;
   6. Teātris nodrošina visu ar Iestudējuma publisko izpildījumu saistīto autortiesību atļauju saņemšanu un veic autortiesību atlīdzību likumā noteiktā kārtībā.
   7. Teātrim ir tiesības patstāvīgi veikt ar Iestudējumu tieši saistītās reklāmas produkcijas, programmiņu izplatīšanu Koncertzāles telpās pirms Iestudējuma un tā norises laikā. Teātris uzņemas pilnu atbildību par minētās reklāmas produkcijas izplatīšanu atbilstoši Latvijas Republikas normatīvajiem aktiem. Koncertzālei ir tiesības vienpusēji izlemt, kura reklāmas produkcija ir tieši saistīta ar Iestudējumu.
5. **Līdzēju saistības**
   1. Ar šo Līgumu tiek noteikti Līdzēju savstarpējo attiecību vispārējie principi, no kuriem Līdzēji vadīsies Līguma izpildes gaitā. Atsevišķu jautājumu detalizētam risinājumam Līdzējiem ir tiesības noslēgt atsevišķus līgumus.
   2. Pildot savas saistības, Līdzēji orientējas uz mākslinieciski augstvērtīgu gala rezultāta sasniegšanu, apņemas savstarpēji abpusēji sadarboties, respektēt vienam otru, uzticēties un izrādīt maksimālu pretimnākšanu gadījumos, kas nav un nevar būt paredzēti Līgumā.
   3. Izpildot šo Līgumu, katrs Līdzējs ievēros no otra Līdzēja saņemtās informācijas, kuru varētu izmantot konkurences nolūkos, konfidencialitāti, kā arī veiks visus pasākumus, lai novērstu šādas informācijas izpaušanu citas personas.
   4. Īstenojot sadarbību atbilstoši šim Līgumam, Līdzēji uzņemas saistības un apņemas segt izdevumus Līgumā noteiktajos apmēros.
   5. Teātris ir atbildīgs par zaudējumu segšanu pilnā apmērā, kas Koncertzālei varētu rasties, ja Viesizrādes tiek atceltas Teātra ar šo Līgumu uzņemto saistību ierobežotas (daļējas) izpildes vai pilnīgas neizpildes rezultātā.
   6. Katrs Līdzējs apņemas neveikt nekādas darbības, kas tieši vai netieši var kaitēt otra Līdzēja prestižam un interesēm.
   7. Pēc Iestudējuma norises Līdzēji paraksta Aktu.
   8. Līdzēji apņemas godprātīgi pildīt ar šo Līgumu uzņemtās saistības. Ja kāds no Līdzējiem daļēji vai pilnībā nav izpildījis Līguma saistības, tas atlīdzina otram Līdzējiem šādas daļējas vai pilnīgas neizpildes rezultātā radušos zaudējumus.
   9. Līdzēji tiek atbrīvoti no atbildības par daļēju vai pilnīgu saistību neizpildi, ja šī neizpilde radusies ārkārtēju (nepārvaramu) apstākļu (stihisku nelaimju, vētru, plūdu u.c. apstākļu un citi ar jēdzienu *Force majeure* apzīmējamie gadījumi) citu notikumu (slimība, nelaimes gadījumi u.c.) ietekmes rezultātā, kurus Līdzēji nevarēja paredzēt, novērst, ietekmēt un par kuru rašanos nenes atbildību vai arī Latvijas Republikas Saeimas, valsts un pašvaldību kompetento iestāžu pieņemto vispārsaistošo normatīvo aktu rezultātā. Par nepārvaramas varas apstākļu iestāšanos Līdzējam nekavējoties, t.i. iespējami ātrā laikā pēc apstākļu uzzināšanas, ir jāiesniedz rakstisks pieteikums otram Līdzējam. Nepieciešamības gadījumā, atsevišķi vienojoties un ievērojot nepārvaramās varas sekas, Līdzēji nosaka saistību izpildes termiņu pagarinājumu, papildu noteikumus vai atvieglojumus.
   10. Visi strīdus jautājumi saistībā ar šo Līgumu tiek risināti sarunu ceļā, pieliekot visas pūles, lai panāktu vienošanos. Ja vienošanās nav panākama, strīdus jautājumi risināmi tiesu iestādēs Latvijas Republikas normatīvajos aktos paredzētajā kārtībā.
6. **Nobeiguma noteikumi**
   1. Līgums stājas spēkā brīdī, kad to parakstījušas abi Līdzēji, un ir spēkā līdz Līdzēju savstarpējo saistību pilnīgai izpildei.
   2. Līgumu var grozīt vai papildināt tikai ar abu Līdzēju rakstisku vienošanos. Jebkura šāda vienošanās kļūst par Līguma neatņemamu sastāvdaļu.
   3. Līgums ir saistošs abiem Līdzējiem, kā arī visām tām fiziskām un juridiskām personām, kas likumīgi pārņem viņu tiesības un pienākumus. Šajā gadījumā Līgums netiek pārslēgts.
   4. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu, ar to iegūstot savu pārstāvamo vārdā Līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Līdzēju, par kura pārstāvi viņš uzdodas, tad viņš kā fiziska persona pats uzņemas visas saistības no parakstītā Līguma un atbild par to izpildi ar visu savu mantu.
   5. Katrs Līdzējs patstāvīgi veic nodokļu maksājumus LR spēkā esošo normatīvo aktu noteiktā kārtībā un nenes nekādu atbildību par otra Līdzēja saistībām šajā sakarā.
   6. Ar Līguma parakstīšanas brīdi visas iepriekšējās vienošanās attiecībā uz Līguma priekšmetu, neatkarīgi no tā, vai tās izdarītas mutiski vai rakstiski, zaudē spēku.
   7. Līgums sagatavots un parakstīts latviešu valodā uz 3 (trim) lapām 2 (divos) vienāda juridiska spēka eksemplāros, no kuriem viens eksemplārs glabājas pie Koncertzāles, otrs – pie Teātra.
   8. Līdzēji Līgumu ir izlasījušas, piekrīt tā noteikumiem un to apliecina ar saviem parakstiem. Līgumam ir divi pielikumi –1.pielikums un Telpu pieņemšanas-nodošanas akts uz 1 lapas, kas ir Līguma neatņemamas sastāvdaļas.

**Līdzēju rekvizīti un paraksti**

**Koncertzāle Teātris**

|  |  |
| --- | --- |
| **SIA “Austrumlatvijas koncertzāle” (Latgales vēstniecība GORS)**  **\_\_\_\_\_\_\_\_\_\_\_\_\_\_\_\_\_\_\_\_**  **Valdes locekle D.Zirniņa** | **VSIA “Dailes teātris”**  **\_\_\_\_\_\_\_\_\_\_\_\_\_\_\_\_\_\_\_\_**  **Valdes loceklis A.Vītols** |

# PASĀKUMA REALIZĀCIJAS AKTS

(pakalpojuma pieņemšanas – nodošanas akts)

|  |  |
| --- | --- |
| Rēzeknē | 2017. gada 8.aprīlī |

**Koncertzāle: SIA „Austrumlatvijas koncertzāle” (Latgales vēstniecība GORS),** reģistrācijas numurs 42403026217.

**Partneris: VSIA „Dailes teātris”,** reģistrācijas numurs40003783138.

**Līgums:** 20\_\_\_. gada \_\_\_. \_\_\_\_\_\_\_\_\_\_\_ Līgums Nr.1.9.1/\_\_\_\_\_\_

**Līguma priekšmets: Teātra iestudējuma „Equus” norise**

Mēs, apakšā parakstījušies, sastādījām šo aktu par to, ka Līgumā paredzētajā laika periodā un vietā Līguma prasības ir izpildītas un pakalpojums sniegts **pilnā apjomā un augstā mākslinieciskā kvalitātē**

**Pasākuma nosaukums:**

Teātra iestudējums „Equus”

**Norises laiks un vieta:**

2017.gada 8.aprīlis, Latgales vēstniecība GORS

Pieņemšanas – nodošanas akts sastādīts 2 (divos) identiskos eksemplāros, viens eksemplārs Koncertzālei, viens – Partnerim.

|  |  |
| --- | --- |
| **Koncertzāle**  **SIA “Austrumlatvijas koncertzāle”**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Diāna Zirniņa | **Partneris**  **VSIA „Dailes teātris”**  \_\_\_\_\_\_\_\_\_\_\_\_\_\_\_\_\_\_\_\_\_\_\_  Andris Vītols |

(Rēzeknē, \_\_\_.\_\_\_.2017.) (Rēzekne, \_\_\_.\_\_\_.2017.)

SIA “Austrumlatvijas koncertzāle”

Mākslinieciskās un pasākumu nodaļas vadītāja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ilona Rupaine

(Rēzekne, \_\_\_.\_\_\_\_.2017.)